विमानन कंपनी ने एक बयान में कहा है यह फ़ोटो ग़लती से एक मैसेज के साथ अटैच होकर चली गई.कंपनी ने इस ट्विट को क़रीब एक घंटे बाद ही हटा दिया. लेकिन तबतक यह मैसेज सैकड़ों बार रीट्वीट किया जा चुका था.विमानन कंपनी ने कहा है कि वह इसके लिए माफी मांगती है और इसकी घटना की समीक्षा कर रही है.कंपनी के बयान में कहा गया है कि एक नमूना खिलौना हवाई जहाज़ लिए एक नग्न महिला की इस फ़ोटो को वास्तव में विमानन कंपनी के ट्विटर एकाउंट पर एक उपभोक्ता ने भेजा था.यह फ़ोटो एक ट्विट के साथ अटैच हो गई, जो यूएस एयरवेज के एक उपभोक्ता की शिकायत की जवाब में भेजी गई थी.इस उपभोक्ता ने कंपनी की एक उड़ान में हो रही देरी के प्रति अपनी नाराज़गी व्यक्त की थी.ग़लती का एहसास होते ही यूएस एयरवेज ने इस ट्वीट को हटाकर एक माफीनामा जारी किया.विमानन कंपनी ने ट्विटर पर कहा है, ''हाल ही में अपनी एक प्रतिक्रिया में एक ग़लत फ़ोटो को शेयर करने के लिए हम माफी मांगते हैं. हम इस ट्वीट को हटाकर मामले की जांच कर रहे हैं.''इस कंपनी के ट्विटर पर चार लाख 20 हज़ार से अधिक फ़ालोअर हैं. इस एकाउंट से फिर कोई ट्वीट नहीं किया गया है.यूएस एयरवेज का अमरीकन एयरलाइन में विलय हो चुका है. अमरीकन एयरलाइन भी सोमवार को एक ट्विटर विवाद में उस समय फंस गई थी, जब एक 14 साल की नीदरलैंड्स की एक लड़की ने इस विमानन कंपनी को ट्विट कर कहा कि वह अल-क़ायदा की सदस्य है और हमले की योजना बना रही है.अमरीकन एयरलाइन ट्विटर पर प्रतिक्रिया में कहा कि वो इस लड़की की जानकारी को जांच के लिए एफ़बीआई को भेज देगी.इन दोनों ट्वीट को अब हटा दिया गया है और लड़की के एकाउंट को सस्पेंड कर दिया गया है.नीदरलैंड्स पुलिस ने कहा है कि ट्विटर ने उसे वह इंटरनेट एड्रेस दे दिया है जहाँ से वह ट्वीट किया गया था और पुलिस ने एक 14 साल की लड़की से इस मामले में पूछताछ की है. पूछताछ के बाद लड़की को घर वापस भेज दिया गया है. पुलिस इस मामले में आगे की जांच-पड़ताल कर रही है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)